ขายทหารไทยให้‘ไอเอ็นจี’ยกล็อต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คลังเดินหน้าเจรจาไอเอ็นจี กรุ๊ป ขายหุ้นธนาคารทหารไทยให้ยกแผง
แหล่งข่าวจากกรรมการธนาคาร ทหารไทย เปิดเผยว่า ถึงขณะนี้ผู้บริหารกระทรวงการคลังมีนโยบายที่ชัดเจนขายหุ้นที่ถืออยู่ในธนาคารทหารไทยจำนวน 22.56% ออกไปให้กับกลุ่มไอเอ็นจี กรุ๊ป ในราคาที่ตกลงกันไว้คือหุ้นละ 1.60 บาท เพียงแต่ต้องรอจังหวะที่เหมาะสมในการเปิดเจรจาขายหุ้นอย่างเป็นทางการ
“ทางผู้บริหารไอเอ็นจี กรุ๊ป จาก อัมสเตอร์ดัม ได้มีการคุยกันในผู้บริหารธนาคารทหารไทยแล้ว เขาแจ้งชัดเจนว่าสนใจที่จะซื้อหุ้นทั้งหมด ที่คลังถืออยู่ ซึ่งเมื่อรวมกับหุ้นที่ถืออยู่เดิม 26.4%ก็จะใกล้เคียงกับ 49% แต่ก็ต้องขึ้นอยู่กับการตัดสินใจของคลัง” กรรมการธนาคาร กล่าว
สำหรับแผนการล้างขาดทุนสะสมนั้น แม้ธนาคารทหารไทยได้เสนอให้นายกรณ์ จาติกวณิช รมว.คลัง พิจารณาอนุมัติแล้ว แต่คงจะไม่ทันในการประชุมผู้ถือหุ้นวันที่ 23 เม.ย. นี้อย่างแน่นอน แต่คาดว่าจะมีการดำเนินการหลังจากกระทรวงการคลังใช้สิทธิแปลงหุ้นบุริมสิทธิเป็นหุ้นสามัญวันที่ 19 พ.ค. นี้ 
แผนการล้างขาดทุนสะสมนั้น ผู้บริหารธนาคารทหารไทยได้เสนอให้กระทรวงการคลังพิจารณาการลดพาร์จากปัจจุบันอยู่ที่ 10 บาท เหลือเพียงตัวเลขเดียวหรือประมาณ 0.751 บาท เพื่อล้างขาดทุนสะสมกว่า 4 แสนล้านบาท ให้หมดภายในคราวเดียว เพื่อให้ธนาคารสามารถนำผลกำไรในแต่ละปีมาจ่ายเงินปันผลให้กับผู้ถือหุ้นได้ทันที 
แหล่งข่าวเปิดเผยเพิ่มเติมอีกว่า เมื่อล้างขาดทุนสะสมแล้วอาจต้องทำการเพิ่มทุน เพราะจะเหลือทุนแค่ 4.74.8 หมื่นล้านบาท ไม่เพียงพอต่อการขยายธุรกิจ